stanford-oval/wikipedia huggingface dataset:
אחת מתשע

לוגו אחת מתשע
אחת מתשע היא עמותה ישראלית הפועלת להעלאת המודעות הציבורית לסרטן השד ולקידום בריאות השד בישראל.
הקמת העמותה והרכבה

העמותה נוסדה בשנת 1994 על ידי נורית טולנאי וקבוצת נשים שחלו בסרטן השד ונתקלו בקשיים רבים בהתמודדות עם מחלתן, בהיעדר תמיכה ומידע מספיקים. הן הקימו רשת תמיכה של נשים וגורמי מקצוע, המאפשרת לחולות סרטן השד שלא לחוש עוד בושה ומבוכה לנוכח המחלה ומציעה להן סיוע משפטי, נפשי ורפואי. נכון ל-2019 עומדת בראש הוועד המנהל של העמותה עו"ד אירית פנט והמנכ"לית היא סיגל רצין.
בעמותה פעילים אנשי ונשות מקצוע ומומחים במגוון תחומים, בהם: עובדים סוציאליים, עובדים קהילתיים, פסיכולוגים המתמחים בפסיכואונקולוגיה, עורכי דין, רופאים ועוד.
לצד אנשי המקצוע, מעניקה העמותה תמיכה לחולות ולקרוביהן באמצעות מתנדבות, שהחלימו מסרטן השד ועברו הכשרה מיוחדת.
פעילויות העמותה

"אחת מתשע" מעניקה שירותי תמיכה, מידע ומיצוי זכויות לנשים חולות ולקרוביהן, ומובילה מדיניות מתקדמת ושוויונית ביחס למחלה. העמותה רואה חשיבות עליונה במאבק להכנסת תרופות לטיפול בסרטן השד לסל הבריאות.
העמותה מפתחת מודלים מקצועיים חדשניים על בסיס ידע מצטבר וניסיון רב-שנים בתמיכה ובטיפול מקצועי בנשים חולות סרטן השד וקרוביהן, בהגנה על זכויות החולה ובפעילות ציבורית.
בין שאר פעילויותיה:
תמיכה בחולות על ידי מתנדבות - התמיכה ניתנת במסגרת "קו חם" טלפוני וכן במסגרת תוכנית "לצידך", שבה נשים שהחלימו מלוות נשים המתמודדות עם סרטן השד ותומכות בהן במפגשים אישיים. מתנדבות העמותה שהחלימו מהמחלה עברו קורס הכשרה מקיף לתפקידן והן מקבלות הדרכה וליווי שוטפים.
תמיכה בחולות על ידי אנשי מקצוע - תמיכה רגשית הניתנת במגוון של אמצעים ודרכי טיפול: קבוצות תמיכה דיגיטליות, מפגשים פרטניים, זוגיים ומשפחתיים עם פסיכולוגיות ועובדות סוציאליות וטיפול נפשי פרטני  באמצעות האינטרנט.  מוצע גם מערך תמיכה לבני זוג של חולות, הכולל את כל אמצעי הטיפול שהוזכרו. התמיכה ניתנת גם בשפה הרוסית.
שמירה והגנה על זכויות החולה - מתן ייעוץ וסיוע משפטי באמצעות עורך דין לחולות ולקרוביהן ללא תשלום. הסיוע ניתן בנושאים של מימוש הזכויות הרלוונטיות להתמודדות עם המחלה מול המערכת הממסדית (השירותים במסגרת "חוק ביטוח בריאות ממלכתי", סל הבריאות של מבוטחי/ות קופות החולים, זכויות במוסד לביטוח לאומי ומס ההכנסה, זכויות במקום העבודה ועוד).
מרכז מידע ואתר אינטרנט  - האתר מספק מידע מקיף ומעודכן על הטיפול וההתמודדות עם סרטן השד, ומהווה מקום מפגש לקהילה של נשים חולות סרטן שד ובני משפחותיהן. כמו כן, מציע האתר מידע לציבור הרחב בנושא אבחון מוקדם של המחלה. האתר מכיל מידע בנושאים כגון היבטים רפואיים, עדכוני חדשות מהארץ ומהעולם, הפניות לארגוני סיוע ושירותים, מידע על זכויות, קישורים לאתרים בנושא, ומידע על פעילויות העמותה.
סדנאות לקידום בריאות השד - מערך סדנאות ייחודי הפועל במקומות עבודה, במועדונים חברתיים ובארגונים וולונטריים. מטרת הסדנאות לשנות את דפוסי ההתנהגות של נשים ביחס לרפואה מונעת, ולהעלות את המודעות לבריאות השד.
הסברה והעלאת מודעות - פעילות הסברתית להעלאת המודעות הציבורית לגילוי מוקדם של סרטן השד, למשמעויות ההתמודדות עם המחלה ולפעילויות העמותה. ההסברה באמצעות קמפיינים ציבוריים, הרצאות, הפצת חומרי הסברה, פעולות תקשורתיות ויחסי ציבור.
ניהול מאבקים ציבוריים - ניהול מאבקים לשינוי מדיניות בתחום בריאות השד (לדוגמה הקדמת גיל הממוגרפיה, הגדלת הנגישות של נשים לאמצעי דימות) וכן בתחום הטיפול בחולות סרטן השד (הכללת תרופות וטכנולוגיות בסל הבריאות הממלכתי).
עורך הדין אשר חלד קיים פעילות משפטית של תרומה לקהילה "פרו בונו", מאז שנת 2010, ואימץ בפעילות זאת את עמותת "אחת מתשע". מאז העניקו הוא ומשרדו עזרה משפטית לנשים שחלו בסרטן ונתקלו ביחס לא הולם במקומות עבודתן, אחרי שחלו ובקשר להיותן חולות. בשנת 2011 קיבל המשרד את "תעודת נאמן זכויות החולה", בגין התנדבות וסיוע לחולות סרטן השד ולעמותת "אחת מתשע".
סאו ויסנטה (כף ורדה)

מינדלו בתחילת המאה ה-20
סאו ויסנטה (בפורטוגזית "סנט וינסנט") הוא אחד מאיי בארלאוונטו, הקבוצה הצפונית בתוך ארכיפלג כף ורדה באוקיינוס האטלנטי, מול חופי מערב אפריקה. הוא ממוקם בין האיים סנטו אנטאו וסנטה לוציה, כאשר תעלת סאו ויסנטה מפרידה בינו לבין סנטו אנטאו.
היסטוריה

האי סאו ויסנטה התגלה על ידי המגלה הפורטוגלי דיוגו אפונסו (Diogo Afonso) ב-22 בינואר 1462 (יום וינסנט הקדוש (אנ')).  בשל המחסור במים, האי שימש בתחילה רק ככר מרעה לבקר. כאשר הוקמה עיריית סנטו אנטאו ב-1732, האי סאו ויסנטה היה חלק ממנה. באותה תקופה לא היו בה תושבים קבועים. בשנת 1793 החלה התיישבות באזור מפרץ פורטו גרנדה.  בשנת 1838, הוקם מחסן פחם במפרץ פורטו גרנדה כדי שישמש לאספקה לספינות בנתיבי האוקיינוס האטלנטי. בעקבות כך החלה אוכלוסיית האי לגדול במהירות. בתחילת המאה ה-20 איבד נמל מינדלו את חשיבותו לצורך ניווט טרנס-אטלנטי. הגורמים לכך היו המעבר מפחם לנפט כדלק לאוניות, עלייתם של נמלים מתחרים כמו דקאר והאיים הקנריים והיעדר השקעה בתשתיות נמלים. רציף חדש לעגינת אוניות נחנך בנמל בשנת 1962.
גאוגרפיה

לאי צורה מלבנית, עם שטח של 226.7 קמ"ר (87.5 מייל רבוע). ממזרח למערב הוא נמשך 24.3 ק"מ (15.1 מייל) ומצפון לדרום 16.3 ק"מ (10.1 מייל). האי, שמקורו וולקני, שטוח למדי. הפעילות הוולקנית האחרונה התקיימה בפלייסטוקן. למרות שחיקה רבה, עדיין נותרו באי כמה מכתשים, למשל מכתש ויאנה. הנקודה הגבוהה ביותר שלו היא מונטה ורדה, הממוקמת בחלק המזרחי של האי בגובה של 744 מטר.  הרים נוספים כוללים את מדיירל (680 מ'), קאישה (535 מ') ומונטה קארה (490 מ').
92.6% מאוכלוסיית האי מתגוררת באזור העירוני של מינדלו, על מפרץ פורטו גרנדה, קלדרה שנפרצת על ידי האוקיינוס. אי קטן, Ilhéu dos Pássaros, נמצא פחות ממייל ימי אחד מחופי מפרץ פורטו גרנדה. ישנם באי מספר נחלים שמים זורמים בהם מדי פעם, כולל Ribeira do Calhau ו-Ribeira de Julião. נמל תעופה ממוקם כחמישה קילומטרים מדרום-מערב למינדלו.
אקלים

בסאו ויסנטה יש אקלים מדברי חם (בשיטת קפן BWh). הטמפרטורה השנתית הממוצעת במינדלו היא 23.6 מעלות צלזיוס (74.5 מעלות פרנהייט). האי יבש מאוד עם רק 127 מ"מ של משקעים שנתיים במינדלו. רק האזור הגבוה יותר של מונטה ורדה מקבל יותר משקעים.
אוכלוסייה

בשנות ה-30 של המאה ה-19 מנתה אוכלוסיית סאו ויסנטה כ-356 תושבים. במפקד האוכלוסין של 2010 עמדה אוכלוסיית סאו ויסנטה עמדה על 76,140 תושבים מה שהופך אותו לאי המאוכלס השני בכף ורדה אחרי סנטיאגו. גידול האוכלוסייה השנתי הוא 1.3%. 92.6% מהאוכלוסייה מתגוררת באזורים עירוניים, שהוא השיעור הגבוה ביותר מכל האיים (ממוצע לכף ורדה: 61.8%).תוחלת החיים היא 76 שנים, גבוהה יותר מחלקים אחרים בעולם. שיעור הילודה הוא 2.7% ושיעור תמותת התינוקות הוא 18 לכל 1000 לידות (לשם השוואה 103 בקונגו, 55 בהודו, 27 בטורקיה, 23 בברזיל, 16 ברוסיה, 4 בפינלנד).
רוב האוכלוסייה צעירה; 49% מהאוכלוסייה הם מתחת לגיל 25, ו-7.4% מהאוכלוסייה הם מעל גיל 65. באי יש 19,923 משקי בית, מתוכם יש בממוצע 3.8 נפשות למשק בית, נמוך מרמתה של כף ורדה שהוא 4.2 נפשות למשק בית. בשנת 2010 15.1% ממשקי הבית היו בעלי רכב (כף ורדה: 12.7%).
הערות שוליים

↑  DIRECÇÃO GERAL DO TURISMO, [http://www.portaldoconhecimento.gov.cv/bitstream/10961/4126/1/IRTUR2_SV%20final.pdf INVENTÁRIO DOS RECURSOS TURÍSTICOS DO
MUNICÍPIO DE S. VICENTE]
↑  איי כף ורדה, תורן, 6 במאי 1962
| דגל כף ורדה כף ורדה |
| --- | --- | --- |
| קבוצות איים | בארלאוונטו • סוטאוונטו |  |
| איים | בואה ויסטה • בראווה • פוגו • מאיו • סאל • סנטה לוציה • סנטיאגו • סנטו אנטאו • סאו ניקולאו • סאו ויסנטה |  |
| איונים | אילהאו דו באלוארטה • אילהאו בראנקו • אילהאו לאחה בראנקה • אילהאו דוס פסארוס • אילהאו ראבו דה חונקו • אילהאו ראסו • אילהאו דה סאל ריי • אילהאו דה סנטה מריה • אילהאוס סקוס (אילהאו דה סימה • אילהאו גראנדה) |  |
| --- | --- |
בקרת זהויות :  MusicBrainz: 4c04e4ed-286f-43d7-8dfc-b6212885514f  NARA: 10036891
טומוגרפיית פליטת פוטון בודד

מכשיר המשמש לסריקות SPECT מסוג SPECT CT OPTIMA GE 647CMH
טומוגרפיית פליטת פוטון בודד ממחושבת (אנגלית: Single photon emission computed tomography או SPECT) היא בדיקה בלתי פולשנית (ללא חדירה פיזית לגוף המטופל), בה מתוארים גרפית חלקים פנימיים של גוף הנבדק. טכנולוגיה זו משמשת לאבחון קליני, למחקר פיזיולוגי וכסיוע בעת פעילות פולשנית כמו ניתוח או בדיקה אחרת. בדומה לשיטות דימות אחרות מזריקים לנבדק איזוטופ רדיואקטיבי, שהוא אטום שאחד ממאפייניו היא פליטת קרינה. קרינה, במקרה זה קרני גמא, היא פליטה של חלקיקים יסודיים נושאי אנרגיה- אחריה נוכל לעקוב באמצעות מכשיר מותאם. הקרינה שנפלטת מהחלקיקים הנעים בזרם בדם, מצולמת באמצעות מצלמה מיוחדת מזוויות וחתכים שונים ומאפשרת ליצור הדמיה תלת־ממדית של הרקמה המצולמת ואת תפקודה. ברפואה משתמשים בכלי זה לאבחון או להנחיה בטיפולים פולשניים, בבעיות או במחלות שלא ניתן לאתר באמצעות צילום רנטגן.
עקרונות כלליים בביצוע ההליך הרפואי

טומוגרפיית פליטת פוטון בודד ממחושבת היא טכניקה אבחונית מתחום הרפואה הגרעינית בה משתמשים בקרני גמא כדי ליצור טומוגרפיה – תמונת חתך של שכבה מסוימת בגוף. בשונה מטכניקות אחרות, טכניקה זו מאפשרת קבלת מידע תלת־ממדי אמיתי. המידע לרוב מוצג כחתך רוחבי של המטופל, אך לבחירת הרופא והטכנאי יוכל להיחתך או להתעצב על פי בקשתם. טכניקה זו דורשת החדרת איזוטופ הפולט קרני גמא אל תוך גוף המטופל, לרוב באמצעות הזרקתו אל זרם הדם. ברוב המטופלים, האיזוטופ הרדיואקטיבי שייבחר הוא יון מסיס, מומס, למשל איזוטופ מספר 111 של אינדיום. לרוב, איזוטופ שמשמש כ"מרקר- סמן" מחובר לליגנד ספציפי כדי ליצור רדיו-ליגנד, שתכונותיו מביאות לכך שיתחבר לרקמות מסוימות בגוף. חיבור זה מאפשר את הקומבינציה של ליגנד ושל התרופה הרדיולוגית כדי שתוכל לנוע ולהתחבר למקום בגוף שאותו ירצו הרופאים המטפלים לבדוק. זה המקום שבו הרדיו-ליגנד, אותו קומפלקס פולט קרינה, יהיה בריכוז גבוה ובו נוכל להבחין באמצעות השימוש במצלמת גמא.
עקרון פעולה

במקום להסתפק ביצירת תמונה של מבנה אנטומי בלבד, סריקת ה-SPECT מאפשרת למדוד את רמת הפעילות הביולוגיות באזורים שונים בתחום התלת־ממדי הנבדק. המידע המנופק מריכוז האיזוטופ הרדיואקטיבי, מעיד עבורנו על הכמויות של הדם הזורם בקפילרות בתחום האזור המוצג. באותה הדרך שבה למשל צילום רנטגן הוא תמונה 2D של מבנה שהוא תלת־ממדי, התמונה המופקת על ידי מצלמת הגמא היא תמונה 2D של התפזרות תלת־ממדית של החומר הרדיואקטיבי בגוף. בטכניקת תמונה זו, משתמשים במצלמת גמא כדי לצלם תמונות 2D רבות מזוויות וכיוונים שונים. לאחר מכן, מריצים "אלגוריתם בנייה טמוגרפי " במחשב כדי ליצור סט מידע בשלושה ממדים. מידע זה יוכל לעבור מניפולציות מגוונות כדי להראות חתכים דקים לאורך כל ציר שנרצה להראות בגוף, בדומה לזה הנוצר בטכניקות טומוגרפיות שונות למשל במכשיר MRI, CT ו-PET. כיוון שסריקת ה־SPECT דומה מאוד לצילום קרני גמא בשני ממדים, ניתן להשתמש באותם חומרים רדיולוגיים גרעינים. כך, אם מטופל נכנס לטיפול אחר של אבחון עם שימוש בחומרים רדיואקטיביים, אך התמונה שהתקבלה מהשימוש ברדיו-ליגנד לא התקבלה כמצופה, ייתכן ואפשר יהיה להעביר אותו ישירות לסקירת SPECT תוך שימוש בחומרים הקיימים בדמו. כדי לקבל את תמונה הסופית מצלמת גמא מסתובבת סביב המטופל. ההקרנות נדרשות כדי לקבוע נקודות בזמן הרוטציה – כאשר המצלמה נודדת בין 3 ל-6 מעלות. ברוב המקרים, סריקת 360 מעלות מקיפה נבחרת כדי ליצור את בניית השכבה האופטימלית. כדי לקבל כל הקרנה, לרוב פרק הזמן הנדרש הוא בין 15–20 שניות. ולכן, סריקה מלאה במכשיר לרוב תיקח בין 15–20 דקות. אם המכשיר כולל מספר מצלמות גמא, התהליך המתואר יואץ. לדוגמה, מכשיר בעל שתי מצלמת יכול לאפשר לשתי הקרנות לקרות בו זמנית, תוך חלוקת משימות הצילום המקיף בין שתי המצלמות. ישנם מכשירים מתקדמים, שכוללים שלוש מצלמות.
השוואה בין בדיקת SPECT לבדיקת PET

סריקת PET, בדומה לסריקת SPECT, היא טכניקת דימות בעולם הרפואה גרעינית, המשמשת ליצירת תמונות תלת־ממדיות. שתי טכניקות אלו, עושות שימוש בחומר מעקב רדיואקטיבי ואיתורן של קרני גמא. ההבדל העיקרי בין הסריקות הוא באופי הנתונים אותם מודדים בזמן הסריקה. מצלמת ה-SPECT מודדת גלי גמא, בעוד שבסריקת PET עוקבים אחרי האנרגיה הנפלטת מפוזיטרונים. פוזיטרון, הוא חלקיק בעל מסה זהה לאלקטרון ובעל מטען שווה בגודלו והפוך (חיובי). הפוזיטרונים מגיבים עם האלקטרונים בגוף הנבדק, וכאשר הם נפגשים הם מבטלים אחד את השני. החיבור בין החלקיקים יוצר כמות מסוימת של אנרגיה בתצורה של 2 פוטונים שיוצאים לכיוונים הפוכים ומנוגדים זה לזה. למעשה, זאת הסיבה בגללה SPECT נקראת טומוגרפיית פליטת פוטון בודד – כדי להבדיל אותו מבדיקת ה-PET בה נפלטים שני פוטון מכל חלקיק. הקולטנים בסורק PET מודדים את האנרגיה של פוטונים אלו, ומשתמשים במידע זה על מנת ליצור תמונות תלת־ממדיות של הפעילות המטבולית בגוף. טכניקה זו יוצרת תמונה בעל רזולוציה גבוהה יותר בהשוואה לבדיקת SPECT. סריקות מסוג SPECT הן באופן משמעותי זולות מסריקות PET, בעיקר כיוון שעמידותן גבוהה יותר ומשתמשים בהן ברדיו איזוטופים שהם קלים יותר להשגה מאשר בבדיקת הPET.
הפקת התמונה ואלגוריתמי השחזור

כיום, טומוגרפיית פליטת פוטון בודד (SPECT) נמצאת בשימוש נרחב בתחום ההדמיה הגרעינית. החומר הרדיואקטיבי המוזרק, פולט פוטונים של קרני גמא בודדות. מערכת SPECT משתמשות במצלמת גמא אחת או יותר המותקנות על גבי מבנה, כך שהגלאי יכול להסתובב סביב המטופל. מנתוני ההקרנה מתקבלות תמונות דו־ממדיות רבות, המוצגות בזוויות רבות, המאפשרות להבין את ההתפלגות התלת־ממדית של החומר בתוך איבר ובהתאמה את מבנהו של האיבר. ישנם שני סוגי מערכות - מערכות SPECT הבונות את התמונה תוך כדי תנועה סיבובית ואחרות העוצרות ומצלמות תמונות בזוויות שונות. בSPECT תמונות נרכשות בדרך כלל לאורך קשת של 360 או 180 מעלות (בהתאם לאיבר רצוי) על מטריצה (המערך הדו־ממדי) של 64X64 או 128X128 פיקסלים. בדרך כלל, תמונה מצולמת כל 3–6 מעלות ואורך הסריקה הכולל הוא כ15–20 דקות. התמונה הראשונית הדו־ממדית שמתקבלת, אינה חדה ויעילה מספיק לאבחון ולפיכך משתמשים באלגוריתמים מתמטיים כדי לשחזר מטריצות תלת־ממדיות של מישורים שנבחרו מנתוני ההקרנה הדו־ממדית.
הפקת התמונה במכשיר SPECT מתבססת על אלגוריתמי שחזור. אלגוריתמים אלה מחשבים את חלוקת החומר הרדיואקטיבי ברמה תלת־ממדית מדויקת. באמצעות נתונים סטטיסטיים שנאספים מעשרות אלפי אירועי התנגשות של פוטונים, מספר משוואות סימולטניות מנתחות את ההחזר של הקרינה לאורך קו ברקמה. משוואות אלו, יכולות להיפתר במספר דרכים. כך, יכולה להיבנות מפה של הפעילות הרדיואקטיבית כפונקציה של מיקום הרקמות. המפה שנוצרת מראה את הרקמות כתלות בחומר הניגוד, והיא מפוענחת על ידי מומחה לרפואה גרעינית או רדיולוג לפי האבחון ותוכנית הטיפול של המטופל.
כיום, קיימות שתי שיטות רווחות לשחזור תמונה שהופקה במכשיר SPECT, באופן איטרטיבי או בטכניקת FBP:
הפקת תמונה באמצעות טכניקה איטרטיבית: שחזור איטרטיבי מתחיל באומדן ראשוני של התמונה.ברוב הפעמים האומדן הראשוני פשוט מאוד, לדוגמה בתצוגת פיזור מרחבי אחידה של חומר הניגוד. לאחר מכן, המידע הראשוני שהתקבל עובר עיבוד באמצעות הליך מתמטי שנקרא "Forward Projection". התחזית המתקבלת מעיבוד המידע משוות לתמונה שהופקה במכשיר ובאמצעות אינטגרציה של השתיים מקבלים תמונה יותר מדויקת. התהליך האיטרטיבי חוזר ונשנה עד שההבדלים בין הנתונים המחושבים והמדודים קטנים מערך שונות שנקבע מראש. שיטת השחזור האיטרטיבי כוללות שיטות אלגבריות כמו טכניקת השחזור האלגברית (ART) ואלגוריתמים סטטיסטיים כמו "MLEM" או "OSEM"
הפקת תמונה באמצעות טכניקת Filtered Backprojection Method‏ (FBP) היא שיטה אנליטית הנפוצה ביותר בשימושים קליניים הנעשים במכשיר SPECT בגלל הפשטות, המהירות והיעילות החישובית שלה. לשיטה זו שני שלבים: סינון נתונים ו"הקרנה אחורית" (Backprojection) של הנתונים המסוננים.  לאור הפשטות שבשיטה זו, קיימים” רעשי שוט" בולטים מאוד בנתונים הגולמיים בתמונה הראשונית. בנוסף, אזורים ספציפיים בגלאים, נוטים לספיגה גבוהה יותר דבר שלעיתים יוצר פסים בהירים או כהים לאורך התמונה. FBP מטפל בנתונים בצורה דטרמיניסטית, כלומר הוא אינו לוקח בחשבון את האקראיות שנקשרת לנתוני הנמדדים במכשיר SPECT ולכן טרם השחזור ישנו צורך בתיקונים. בהפקת תמונה דו־ממדית, כל שורה בתמונה מייצגת את סכום כל המדידות לאורך קו ישר דרך עומק האובייקט המצולם. טכניקת "הקרנה אחורית" (Backprojection) בונה תמונת עומק בהשוואה לתמונה המקורית שהופקה במכשיר. תהליך זה חוזר על עצמו בכל פיקסל ובכל זווית.
ראו גם

קרינה
בדיקת אולטרה סאונד
רפואה גרעינית
צנטרל

חמשת השותפים-המייסדים של "צנטרל". מימין: בנימין שימין, יעקב לידסקי, בן-אביגדור (א"ל שלקוביץ'), מרדכי קפלן ושלמה שרברק
צֶנטרָל–מרכז (בכתיב יידי: צענטראַל; בפולנית: Central) הייתה התאגדות הוצאה לאור יהודית בולטת שפעלה בשנים 1911–1914 ו-1923–1933 ומרכזה היה בעיר ורשה. הוציאה ושיווקה ספרים (בעיקר ביידיש ובעברית) ברחבי העולם היהודי (אירופה, ארצות הברית וארץ ישראל).
לקריאה נוספת

שלמה שרברק, זכרונות המוציא לאור שלמה שרברק; עורך: א"א עקביא, תל אביב: ש. שרברק, תשט"ו.
ברנרד יעקובוביץ, "עשות והפץ ספרים הרבה: לתולדותיה של הוצאת הספרים "צנטרל"–"מרכז" בווארשה, 1911–1933", עבודת מוסמך, אוניברסיטת תל אביב, תשנ"ז 1997. (296 עמ')
הערות שוליים

↑  אוריאל אופק, ספרות הילדים העברית 1900–1948, תל אביב: דביר, תשמ"ח 1988, עמ' 25.
↑  שימין-שניידרמן (תשכ"ו 1966), עמ' 805.
↑  ראו פרסומת לקראת צאת כרך ג: 
דברי ימי ישראל, דבר, 5 בספטמבר 1930; ופרסומת לאחר צאת הכרך השישי והאחרון: גרֶץ השלם! ... דברי ימי ישראל, דואר היום, 8 בספטמבר 1931. ומתוך דברי המבוא של לחובר: פ. לחובר, גרץ, דבר, 7 בפברואר 1930.
| --- | --- |
בקרת זהויות :  NLI: 987007385346105171  VIAF: 81151431536256300537   WorldCat (עם VIAF): 81151431536256300537
חוגלה פסיונית

| חוגלה פסיונית |
| --- | --- |
 Tetraophasis-obscurus
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: תרנגולאים
תת־סדרה:: תרופודה
משפחה:: פסיוניים
תת־משפחה:: חוגלות
סוג:: חוגלה פסיונית
מינים
 Tetraophasis obscurus  Tetraophasis szechenyii
שם מדעי
 Tetraophasis ‏אליוט, 1871

חוגלה פסיונית (שם מדעי: Tetraophasis) הוא סוג ממשפחת הפסיוניים הקרובים למיני הפרנקולין וכמוהם שייך לתת-משפחת החוגלות.
החוגלות הפסיוניות חיות באזורים מיוערים, ברחבי מזרח אסיה מהודו ועד סין. הן מזכירות בצורתן את עופות המונאל החיים באותם יערות, אף שהם אינם קרובים. החוגלות מותאמות לחיים בגבהים ויש להן נוצות מבודדות חום. הצוואר של הזכרים מקושט באדום וזנבם ארוך כמו אצל פסיונים שונים.
מינים

Tetraophasis obscurus
Tetraophasis szechenyii
סטיבן בואן

| --- | --- |

סטיבן בואן, 2009
 לידה:  13 בפברואר 1964 (בן 60) קוחאסט(אנ'), מסצ'וסטס
 מידע כללי
 בשירות:  אסטרונאוט בשירות נאס"א
 לאום:  ארצות הברית ארצות הברית
 השכלה:  המכון הטכנולוגי של מסצ'וסטס  האקדמיה הימית של ארצות הברית 
 עיסוקים נוספים:  מהנדס
 תקופת השירות:  2000–הווה (כ־24 שנים)
 דרגה:  קפטן
 זמן שהייה בחלל:  226 ימים ו-9 שעות
 מספר פעילות חוץ-רכבית:  10
 ביוגרפיה בנאס"א:  סטיבן בואן
 משימות
 STS-126,‏ STS-132,‏ STS-133, SpaceX Crew-6
   /
 עיטורים
  מדליית השירות הראוי לשבח של מחלקת ההגנה  מדליית הטיסה בחלל של נאס"א (3 פעמים)
 
סטיבן בואן (באנגלית: Stephen Gerard Bowen;‏ נולד ב-13 בפברואר 1964, קוחאסט(אנ'), מסצ'וסטס) הוא מהנדס ואסטרונאוט בתוכנית מעבורות החלל של נאס"א. הוא היה מפקד משימה SpaceX Crew-6.
ביוגרפיה

סטיבן בואן נולד בעיירה במסצ'וסטס. לאחר סיום בית ספר הוא למד באקדמיה הימית של ארצות הברית אותה סיים עם תואר ראשון בהנדסת חשמל בשנת 1986. בשנת 1993 הוא קיבל תואר שני בבניית ספינות במכון הטכנולוגי של מסצ'וסטס.
בואן סיים קורס אנשי צוללות ושירת מספר שנים כחבר צוות צוללת USS Parche. בשנת 1997 הוא עבר לשירות בפיקוד המבצעים המיוחדים של ארצות הברית.
שירות בתחום החלל

בשנת 2000 בואן נבחר לצוות אסטרונאוטים. הוא סיים קורס במרכז החלל ג'ונסון וביצע מספר משימות בצוות הקרקע.
בנובמבר 2008 בואן טס לחלל כמומחה משימה במשימה STS-126 במעבורת החלל אנדוור (כריסטופר פרגוסון  היה מפקד צוות). המשימה נועדה להביא ציוד, אספקה, ואשת צוות החדשה לתחנת החלל הבין-לאומית. בואן ביצע 3 פעמים פעילות חוץ רכבית באורך כולל של 20 שעות וחזר לכדור הארץ לאחר כ-16 ימים בחלל.
במאי 2010 בואן טס לחלל כמומחה משימה במשימה STS-132 במעבורת החלל אטלנטיס (קנת האם היה מפקד צוות). משימה זו נועדה להביא אל תחנת החלל הבין-לאומית חלקי חילוף בעזרת מנשא מטען משולב. בנוסף, מביאה המעבורת "מודול מחקר זעיר", מודול רוסי בשם "ראסווט", שהוצמד לחלקו התחתון של מודול "זאריה". בואן ביצע פעמיים פעילות חוץ רכבית באורך כולל של 14.5 שעות וחזר לכדור הארץ לאחר כ-11 ימים בחלל.
בפברואר 2011 בואן טס לחלל כמומחה משימה במשימה STS-133 במעבורת החלל דיסקברי (סטיבן לינדזי היה מפקד צוות). המשימה מיועדת להביא אל תחנת החלל הבינלאומית את המנשא הלוגיסטי EXPRESS 4, ומודול לוגיסטי רב תכליתי. בואן ביצע פעמיים פעילות חוץ רכבית באורך כולל של 13 שעות וחזר לכדור הארץ לאחר כ-12 ימים בחלל.
במרץ 2023 בואן טס לחלל כמפקד טיסה במשימה SpaceX Crew-6 בקרו דרגון אנדוור. צוות החללית הצטרף למשלחת מס' 68 בפיקוד סרגיי פרוקופייב. בהמשך הם פעלו במסגרת משלחת מס' 69 בפיקוד סרגיי פרוקופייב. בואן ביצע 3 פעמים פעילות חוץ רכבית באורך כולל של 18.5 שעות וחזר לכדור הארץ לאחר כ-185 ימים בחלל.
סקטמן ג'ון

| --- | --- |

 לידה:  13 במרץ 1942 אל מונטה, קליפורניה, ארצות הברית
 פטירה:  3 בדצמבר 1999 (בגיל 57) לוס אנג'לס, קליפורניה, ארצות הברית
 שם לידה:  ג'ון פול לרקין
 שם במה:  Scatman John 
 מוקד פעילות:  ארצות הברית 
 תקופת הפעילות:  1960–1999 (כ־39 שנים)
 עיסוק:  זמר, פזמונאי
 סוגה:  שירת סקאט, דאנס, ג'אז
 שפה מועדפת:  אנגלית 
 כלי נגינה:  ווקאלי, פסנתר, סקסופון
 חברת תקליטים:  אמריקה רקורדס 
 פרסים והוקרה:  פרסי ECHO (1996) 
 פרופיל ב-IMDb
 
ג'ון פול לרקין (באנגלית: John Paul Larkin‏; 13 במרץ 1942 – 3 בדצמבר 1999) שהיה מוכר בשם הבמה סקטמן ג'ון (Scatman John) היה זמר אמריקאי, שנודע בשילוב שלו של שירת סקאט ומוזיקת דאנס. סקטמן מוכר ביותר מהלהיטים "Scatman) Ski-Ba-Bop-Ba-Dop-Bop)" ו"עולמו של סקטמן" שיצאו ב-1995.
סקטמן נולד באל מונטה, קליפורניה שבארצות הברית. בילדותו סבל מגמגום קשה.
לרקין אובחן כחולה בסרטן ריאות ב-1998, אך המשיך את עבודתו כרגיל וב-26 בנובמבר 1999 קרס באמצע הופעה בקליבלנד, ופונה לבית החולים. שבוע לאחר מכן, ב-3 בדצמבר 1999, נפטר לרקין בגיל 57.
דיסקוגרפיה

John Larkin (1986)
Scatman's World (1995)
Everybody Jam! (1996)
Take Your Time (1999)
(2001; שוחרר לאחר מותו) Listen to the Scatman
הערות שוליים

↑  a few cool things › “Scatman John” Larkin – John Larkin LP (1986), web.archive.org, ‏2011-08-24
| --- | --- |
בקרת זהויות :  PLWABN: 9810656070105606  BNE: XX914785  BnF: cb139872768 (data)  GND: 13493007X  ISNI: 0000 0003 6837 2049  LCCN: no98056816  MusicBrainz: 9904bde1-04a7-41cf-a2a3-d09a42445145  NKC: xx0029640  SNAC: w6hx5338  SUDOC: 087930935  VIAF: 10043163   WorldCat (עם VIAF): 10043163 
ערך זה הוא קצרמרבנושא מוזיקאים. אתם מוזמנים לתרום לוויקיפדיה ו.
צבא שחרור בלוצ'יסטן

| --- | --- |

 תקופת הפעילות:  2000–הווה (כ־24 שנים) 
 אידאולוגיה:  Baloch nationalism 
 מנהיגים:  Akbar Bugti  Balach Marri  Allah Nazar Baloch 
 מטה:  קנדהאר, כוויתה 
 מדינה:  פקיסטן 
 חברים:  500-2,000 (2020)
 מתנגדים:  פקיסטן, ארצות הברית, הממלכה המאוחדת, האיחוד האירופי 
 
צבא שחרור בלוצ'יסטן (בבלוצ'ית: بلۏچستان آجوییء لشکر), BLA (ראשי תיבות באנגלית של: Balochistan Liberation Army) או צבא השחרור הבלוצ'י, הוא מיליציה הפעילה בחבל הארץ בלוצ'יסטן המחולק בין המדינות אפגניסטן, פקיסטן ואיראן. הארגון נחשב לארגון טרור בפקיסטן, הממלכה המאוחדת וארצות הברית. הארגון מנהל מ־2004 מאבק מזוין מלא להגדרה עצמית של הבלוצ'ים, ועצמאות מפקיסטן, ופעל לטיהור אתני של מיעוטים בבלוצ'יסטן, מקום פעילותו העיקרי, שם גם מבצע פיגועים נגד הכוחות המזוינים של פקיסטן, אזרחים ונציגים של מדינות זרות באזור.
בשנת 2000, עלה הארגון לתודעה הבינלאומית לאחר שלקח אחריות על סדרת פיגועים "מוצלחת" נגד רשויות הפקיסטניות באזור.
ב-26 באפריל 2022 מחבלת מתאבדת המזוהה עם הארגון פוצצה את עצמה סמוך לטנדר בכניסה למכון קונפוציוס בקראצ'י, במתקפה נהרגו 4 בני אדם, מהם שלושה בעלי אזרחות סינית.
הערות שוליים

↑  "US brands BLA as global terrorist group". Dawn News. 2 ביולי 2019. {{cite web}}:  (עזרה)
↑  M.K. Bhadrakumar (5 ביולי 2019). "Trump is Finished with the Afghan War". NewsClick. {{cite web}}:  (עזרה)
↑  "Afghanistan Keeps US-Pakistan In Interdependency Alive". The Citizen (India). 5 ביולי 2019. The BLA is based in Afghanistan and has been waging a violent armed struggle against Pakistan for the past decade and a half upholding the right of self-determination of the Baloch people and demanding the separation of Balochistan province from Pakistan, apart from being involved in ethnic-cleansing of non-Baloch minorities in Balochistan. {{cite web}}:  (עזרה)
↑  Raza, Irfan (10 באפריל 2006). "BLA declared terrorist organisation, banned". Dawn. נבדק ב-10 באפריל 2006. {{cite web}}:  (עזרה)
↑  "List of banned organisations in Pakistan". Tribune.com.pk. נבדק ב-14 באוקטובר 2014. {{cite web}}:  (עזרה)
↑  Office, Home (15 ביולי 2016). PROSCRIBED TERRORIST ORGANISATIONS (PDF). Home Office. p. 9. נבדק ב-16 ביולי 2016. {{cite book}}:  (עזרה)
↑  "Terrorist Designations of Balochistan Liberation Army and Husain Ali Hazzima and Amendments to the Terrorist Designations of Jundallah". U.S. Department of State. 2 ביולי 2019. {{cite web}}:  (עזרה)
↑  "US declares BLA as terrorist outfit". Express Tribune. 2 ביולי 2019. {{cite web}}:  (עזרה)
↑  Iaccino, Ludovica (29 ביוני 2015). "Balochistan: Baloch leader calls citizens 'most oppressed in world', urges halt to aid to Pakistan". International Business Times UK. נבדק ב-19 בדצמבר 2016. {{cite news}}:  (עזרה)
↑  Writer, Malik Siraj Akbar Contributing (3 בנובמבר 2014). "The End of Pakistan's Baloch Insurgency?". The Huffington Post. נבדק ב-19 בדצמבר 2016. {{cite news}}:  (עזרה)
↑  "Balochistan Liberation Army - Mapping Militant Organizations". web.stanford.edu. נבדק ב-19 בדצמבר 2016. Some human rights organizations accuse the BLA of ethnic cleansing because on April 15, 2009 during an interview on AAJ TV, alleged leader Brahamdagh Khan Bugti urged separatist to kill any non-native Balochi residing in Balochistan which allegedly led to the deaths of 500 Non-Baloch in Balochistan. {{cite web}}:  (עזרה)
↑  "Gunmen attack hotel in Pakistan's Gwadar, kill five people". www.aljazeera.com. נבדק ב-2019-07-03.
↑  "Pakistan hotel attack gunmen shot dead" (באנגלית בריטית). 2019-05-12. נבדק ב-2019-07-03.
↑  Butt, Qaiser (1947-08-14). "Heritage under attack: PkMAP says it views Ziarat Residency as a 'symbol of slavery' – The Express Tribune". Tribune.com.pk. נבדק ב-2013-06-17.
ערך זה הוא קצרמרבנושא טרור ובנושא פקיסטן. אתם מוזמנים לתרום לוויקיפדיה ו.